Document ID: /roh_data/filtered/fineweb-2-filterrobots_roh.jsonl.gz/31529

Carnevale di Venezia
- Sonda, 18.2.2017, 8:40
-
Emprima emissiun:
- Sonda, 18.2.2017, 8:40, RTR
Il tschaiver da Venezia tutga sper Roma, Firenza u Cologna tar ils pli enconuschents. Mintgamai 10 dis avant mesemna da la tschendra vegn il temp cun mascras, costums e teaters averts uffizialmain.
Tar tils da tschaiver en nossas regiuns tutgan musicas da tschaiver, motivs da l'onn passà e barlot. Tar il tschaiver modern a Venezia vai plitost per costums e mascras filigranas da tuttas colurs, or d'istorgias che vegnan preschentadas en in grond til e lura premiadas.
Ragischs en l'antica
Las ragischs dal carnaval van enavos sin ils usits e las festa dal temp avant la curaisma en l'antica. Là eran sclavs e patruns per in tschert temp sin il medem nivel. En il temp medieval è il carnaval da Venezia sa sviluppà tar in'enorma festa cun fieus, lutgas, cumbats da biestga e teaters.
Sut Napoleun enturn l'onn 1800 èsi lura vegnì pli ruassaivel cun il carnaval. Dentant gia bun 100 onns pli tard ha la glieud puspè promovi e tgirà la tradiziun dal tschaiver a Venezia. Il film Casanova da Federico Fellini da l'onn 1976 ha lura anc ina giada promovì fermamain il carnaval a Venezia.